钦定古今图书集成/方舆汇编/边裔典/第096卷 > 《杂记七则》
## 钦定古今图书集成/方舆汇编/边裔典/第096卷 > 《杂记七则》

槟榔树，大围丈馀，高十馀丈，皮似青铜，节如斑竹，下
本不大，上末不小，远近为林，千万若一。森秀无柯，端
顶有叶，其叶芾条泒开破，仰望沙沙，如弹藂蕉于竹
杪，风至独动，似举羽扇之扫天。叶下系数房，房缀十
数子，家有数百树，云疏如坠绳也。

西南远界有灵鹫，能知吉凶。觇人将死，食尸肉尽乃
去。家人取骨烧为灰，投之于水。

《飞鱼翼如蝉》。“渠则凌云”，沉泳海底，

延袤六十里。土多香木金宝，物产大抵与《交阯》同。以
砖为城，蜃灰涂之。皆开北户以向日，或东西无定。
王范文铸铜为牛，铜屋。行宫。

林邑王明达献金钢指环。

从林邑往金山三十馀里，远望金山，嵯峨而赤城照
耀似天涧壑谷中亦有生金，形如虫豸，细者似苍蝇，
大者若蜂蝉，夜行燿光如萤火。